cyanic-selkie/wikianc huggingface dataset:
Bernadette Schild
Bernadette Schild (født 2. januar 1990) er en østerriksk tidligere alpinist. I junior-VM i alpint 2008 tok hun gull i utfor. Hun representerte landet sitt under vinter-OL 2014 i Sotsji, der hun ikke fullførte noen renn. Hun deltok i verdenscupen fra 2008 til 2020 og fikk sju pallplasser.
Sprint-NM på skøyter 2015
Under mesterskapet var det ment å dele ut kongepokaler for vinnerne i seniorklassene for damer og herrer ifølge tingvedtaket i Asker 2014, men da antallet startende deltagere i dameklassen senior falt under grensen for minimumsdeltagere for en kongepokal-konkurranse ble det dessverre bare delt ut kongepokal til norgesmesteren i herrer senior.
Program
Utdrag fra veiledende tidsplan.
NM-uttak
Ved første-uttaket var det tatt ut følgende antall løpere:
Regjerende mestere i sprint senior var Hege Bøkko (Hol IL) og Håvard Holmefjord Lorentzen (Fana IL), og Lorentzen stilte opp for å forsvare tittelen sin, mens Hege Bøkko meldte avbud som en av totalt 17 løpere som hadde trukket seg fra mesterskapet.
Banerekorder
Det ble satt nye banerekorder på begge distansene for begge kjønn allerede den første dagen.
Margaretha Lindahl
Margaretha Louise Lindahl (født 20. oktober 1974 i Sveg), svensk curlingspiller som deltok i de olympiske leker 1998 i Nagano.
Lindahl vant en olympisk bronsemedalje under vinter-OL 1998 i Nagano. Hun var med på det svenske laget som kom på tredjeplass i curlingturneringen for damer bak Canada og Danmark. De tapte semifinalen mot Danmark med 5-7 men vant bronsefinlen mot Storbritannia med 10-6. De andre på laget var Elisabet Gustafson, Katarina Nyberg, Louise Marmont og Elisabeth Persson.
Hun ble verdensmester i curling 1998 i Kamloops i Canada.
Amerikasvarttjeld
Amerikasvarttjeld (Haematopus bachmani) er en fugl i tjeldfamilien. Den finnes på vestkysten av Nord-Amerika, fra Aleutene i Alaska til Californiahalvøya i Mexico.
Hirschbergtest
Hirschbergtesten er en enkel klinisk test innen oftalmologi og optometrikk som brukes til å påvise og grovt måle skjeling.
Mens pasienten ser rett fram, lyser man en lykt mot øyne og noterer seg lysrefleksens plassering. Ved parallelle øyeakser vil denne befinne seg omtrent i sentrum av pupillen (i realiteten 0.5mm forskjøvet mot nesen). Avvik fra denne plasseringen indikerer skjeling, med omtrent 7.5 grader akseavvik for hvert millimeter forskyvning av refleksen. En grov regel vil dermed estimere akseavvik som følger (vil variere avhengig av pupillens størrelse og hornhinnediameter):
En variant av denne testen kalles Krimskytest og utføres ved å holde prismer av ulik styrke foran det skjelende øye til pupillerefleksen sentreres. Styrken av prismen oppgir da skjelingsgrad i dioptrier.
Bruno Walter
Bruno Walter Schlesinger (født 15. september 1876 i Berlin, død 17. februar 1962 i Beverly Hills) var en ledende dirigent i første halvdel  av 1900-tallet. Han studerte i Berlin og debuterte i Köln i 1894. Walter arbeidet sammen med Gustav Mahler i Hamburg (1894) og i Wien (1901-1913), og etter Mahlers død ledet han uroppførelsen av Mahlers Das Lied von der Erde (1911) og den 9. symfoni (1912). Han dirigerte også uroppførelsen av Hans Pfitzners Palestrina.
Oversikt over engasjementer
Bruno Walter emigrerte til USA i 1939.
Walters tolkninger hadde sterk varme og emosjonelle utspill og fraseringer, selv om det fantes visse avvik i nøyaktighet mot partituret.
137 Luftving
137 Luftving var en ving i det norske Luftforsvaret. Vingen ble nedlagt 5. august 2014.
137 Luftving hadde ansvar for driften av Rygge flystasjon og representerte Generalinspektøren for Luftforsvaret som flyplassjef på Moss lufthavn, Rygge. I tillegg var vingen hovedkvarter for 717 skvadron, som opererte Dassault DA-20 Jet Falcon, og 720 skvadron, som opererte Bell 412.
NM i troppsgymnastikk 1996 (nasjonale klasser)
NM i troppsgymnastikk 1996 i nasjonale klasser ble arrangert 15. juni 1996, i Oslo. Arrangør var Oslo Turnforening.
I konkurranseformen nasjonale klasser konkurrerer lagene i gymmix (frittstående), tumbling og trampett som separate konkurranser, i motsetning til Euroteam (TeamGym), der det konkurreres sammenlagt. Det var ikke kjønnsinndelte klasser i dette NM, dette ble innført i nasjonale klasser først i 2011.
Aniko Gog
Aniko Gog (født 10. februar 1980) er en ungarsk tidligere triatlet.
Hun representerte landet sitt under Sommer-OL 2000 i Sydney, der hun ble nummer 39.
Lyset i mørketida
Lyset i mørketida var et norsk adventsprogram i fire deler som ble sendt på NRK i 1985. Programmet omhandlet førjulstradisjoner i Nord-Norge i gamle dager og var ved Inger Bjørnstad og Trygve Hoff. I programmet viser barn og voksne fra Rognan noe av det som skulle gjøres på en gård i tiden før jul, mens Trygve Hoff synger og forteller.
Musikken i programmet ble skrevet og fremført av Konrad Kaspersen, Terje Blickfeldt og Trygve Hoffs sønn Ståle Hoff, mens illustrasjonene var ved Karl Erik Harr.
Leona Popović
Leona Popović (født 13. november 1997) er en kroatisk alpinist.
Hun representerte Kroatia under VM i alpint 2017 i St. Moritz, der hun kjørte ut i både super-G og kombinasjonen.
Florence Bell (alpinist)
Florence «Flo» Elizabeth Bell (født 5. mars 1996) er en irsk alpinist. Hun representerte landet sitt under Vinter-OL 2014 i Sotsji, der hun ikke fullførte noen renn.
Harald Kidde
Harald Henrik Sager Kidde (født 14. august 1878 i Vejle, død 23. november 1918 i København) var en dansk forfatter og bror av politikeren Aage Kidde. Han er best kjent for romanen Helten, som er en av de viktigste romanene i dansk litteratur. Kidde døde av spanskesyken i 1918, 40 år gammel. Det finnes et omfattende Kidde-arkiv i Vejle Byhistoriske Arkiv.
Foreldre og utdanning
Harald Kidde ble født som sønn av Chresten Henriksen Kidde (1818-1894) og Inger Dorothea Corneliussen (1848-1931).
Kidde ble uteksaminert fra Vejle Højere Almenskole i 1898, tok filosofikum i 1899, og begynte å studere teologi i København, men han kunne ikke komme til enighet med det, han så som kirkens unnskyldninger for selvmotsigelser i Bibelen og forlot universitetet.
Debut
Snart hans navn dukket opp som en signatur av artikler og noveller i ulike magasiner, og han debuterte med en liten samling av lyrisk bilder og lignelser på sensommeren 1900. Edvard Brandes, redaktør av Politiken, kalt boken «en elegant debut». Den unge kritikeren og poeten Christian Rimestad beundret også boken og ble en nær venn av Harald Kidde, men langt fra alle kritikere forstått ham og kalte hans poesi «sykelig, feminin og pervers».
Romanen Aage og Else
To år senere kom første bind av romanen Aage og Else med tittelen Død. Den andre delen, med tittelen Liv kom i 1903. Handlingen er basert på Haralds egen opplevelse av mange dødsfall i hans barndom. Tre søsken, hans beste venn og hans far døde. Hovedpersonen Sun er Harald selv. Romanen er full av mange sterke minner og vakre naturbilder.
Selvransakelse og dikt
Kiddes blanding av selvransakelse og poesi fortsette gjennom alle kommende bøker. Med to års mellomrom kom fra denne tiden en rekke verker, som alle var stor og tung i humøret og behandlet store elementer som liv og død, evolusjon og kjærlighet. Det var ikke bøker som ble lest av den store almenhet, men det var bøker som ikke ble glemt av de som leste dem.
Filosofen og dikteren Villy Sørensen skriver i Digtere og Dæmoner om dem: «Linjene er viktige fragmenter av store tanker, dikt og bøker kan best ses som filosofiske avhandlinger, hvor de skjematiske vesener står som eksempler og typer fremfor enkeltpersoner».
Hans folk var ensom, sansende, følsom og smertefulle sjeler. Hans tanker var alt om livets grunnleggende problemer. Han hadde en mystisk og nesten ekstatisk følelse av liv og en rettferdighet-søkende idealisme, en sterk følelse av ansvar og medfølelse for alle dem som led.
Ekteskap med Astrid Ehrencron-Kidde
Kidde møtte sin fremtidige kone forfatteren Astrid Ehrencron-Müller (1871-1960) på en tur til Sveits i 1904. Hun debuterte med samlingen Eventyr i 1901 og ble senere forfatter av 60 bøker.
Romanen Helten
I 1912 kom Kiddes mest kjente bok, Helten, som har blitt oversatt til flere språk - blant dem tysk og fransk. Den danske forfatteren Tom Kristensen skrev om den: «Det er en mesterverk av tyvende århundres dansk litteratur. Det burde ha fått ham verdensomspennende berømmelse, men jordisk suksessen ble så lite gitt til ham, som det ble tildelt helten sin, skolelærer Clemens Bek».
Romanen Jærnet
Etter Helten hørte den litterære verden ikke noe fra Kidde på seks år. Han satt i en liten hytte i skogen i Värmland og skrev på et gigantisk verk i fire bind om industrialismen og betingelsene for moderne liv: Jærnet, Guldet, Ilden og Ordet. Han døde noen dager etter at den første boken i serien ble utgitt.
Kidde er gravlagt på Bispebjerg kirkegård i København.
Bob (frisyre)
Formvarianter
Etter 1910 ble kvinnefrisyrene i vestlig mote enklere, men hadde fortsatt knute i nakken for det tradisjonelt lange håret som gjerne også var puffet ut ved ørene. Etter 1918 klipte kvinnene håret kort og friserte det med bølger og krøller. Siden ble håret enda kortere og klipt rett i nederkant. Hodet skulle virke lite og gutteaktig. Dette ble også understreket av tettsittende, bøtteformede klokkehatter og rette, korte kjoler med liten antydning til byste. I 1928 ble imidlertid skjørtene lengre igjen, og også håret. 1920-årenes bob var for øvrig gjerne frisert med flate, svake eller sterke bølger, lokker og krøller lagt med permanent, en hårbehandling som den gang var ny. Rett pannelugg ble etterhvert avløst av sideskill og tyngre skrålugg. Frisyrene ble ofte kopiert etter forbilder blant stjernene i det nye filmmediet som ikke minst var populært hos kvinner. Etter 1920 ble det dessuten vanlig å sminke seg. I 1930-årene ble håret igjen fyldigere og lenger.
En variant av frisyren med kortklipt nakkehår, sidene frisert glatt over ørene og sideskill ble kalt shingel (sjingel). I shingel ble håret klipt i forskjellig lengde etter hodets form, mens bob ble klipt rett over.
Betegnelse
Den engelske betegnelsen bob skal siden 1500-tallet ha betydd «klase» eller «hengende, dinglende gjenstand». Ordet ble knyttet til frisyrer som verb fra 1918, som substantiv fra 1920.
Rakel Liehu
Rakel Liehu (født 3. september 1939 i Nivala) er en finsk forfatter og lyriker.
Hun er særlig kjent for romanen Helene fra 2005, om den finske kunstneren Helene Schjerfbeck som hun ble nominert til Nordisk råds litteraturpris fra Finland for.
Annie Sprinkle
Ellen F. Steinberg, mest kjent under artistnavnet Annie Sprinkle og Annie M. Sprinkle (født 23. juli 1954 i Philadelphia, Pennsylvania) er en tidligere amerikansk prostituert, pornofilmskuespiller, pornofilmprodusent. Hun forlot bransjen til fordel for kunststudier, og kaller seg nå pornoaktivist og performance-kunstner.
Sprinkle besøkte Oslo i 2002 der hun deltok i NRKs Store Studio og hadde performance på Oslo Kunsthall i Bjørvika. Hun delte også ut The Annie Sprinkle Aphrodite Award for Sexual Service to the Community gitt av henne selv og International Sex Worker Foundation for Art, Culture and Education til ulike sexarbeidere, samt til kjønnsforskerne og -aktivistene Wencke Mühleisen og Dag Øistein Endsjø. Kvinnegruppa Ottar demonstrerte mot henne utenfor Oslo Kunsthall fordi de mente hun «står fram som en slags lykkelig hore».
Fiskebenstannhjul
Et fiskebenstannhjul er en bestemt type dobbelte spiralformede tannhjul, en kombinasjon av to spiralformede tannhjul med motsatt retning. Fra toppen ser dette ut som bokstaven V, og sammen danner de  et fiskebensmønster. I motsetning til spiralformede tannhjul gir fiskeben ikke noen ekstra aksial belastning.'''
I likhet med spiralformede tannhjul har fiskebenstannhjul fordelen av å overføre kraften enkelt fordi flere tenner vil være i inngrep samtidig. Deres fordel over det spiralformede tannhjulet er at sidebelastningen balanseres ved at av den andre halvparten også tar belastning. Dette betyr at fiskeben kan brukes i girkasser uten å kreve et betydelig trustlager.
Citroën
Logoen til bilprodusenten Citroën er en grafisk fremstilling av et fiskebensdrev, og reflekterer André Citroëns tidligere involvering i produksjonen av disse drevene. Tidlig Mors og Citroën - biler brukte et fiskebensdrev i bakakselen.
Kronenbourg
Brasseries Kronenbourg er et bryggeri i Strasbourg i Frankrike, etablert i 1664. Bryggeriet er Frankrikes største, og selv om produksjonen ikke lenger foregår i Strasbourg, ligger hovedkontoret i strøket Cronenbourg i byen.
Termoperiodisme
Termoperiodisme eller termoperiodisitet er planters evne til å skille mellom dag- og natt-temperatur for å respondere med vekst, blomstring og fruktdannelse. Planters evne til å reagere på temperaturendringer kan produsenter av planter gjøre seg nytte av. Temperaturendringer som DIF og DROP fører ofte til planter av kortere vekst. Dette er en kvalitet som ofte er ønsket i planter da det gjør plantene mer robuste. Forskjellige temperaturbehandlinger kan dermed være et fullgodt alternativ til for eksempel kjemiske veksthemmere.
Kronenbourg
I 1664 var Jérôme Hatt (eller Geronimus Hatt) ferdigutdannet som bryggerimester, og grunnla et bryggeri i sentrum av den frie riksstaden Strasbourg i Det tysk-romerske rike. Bryggeriet ble flyttet til strøket Cronenbourg i 1850 og antok sitt nåværende navn i 1947. I 1952 lanserte man ølmerket «1664», som omgående ble en stor suksess i Frankrike, og begynte å eksportere ølet til nabolandene i 1959. På 2000-tallet blir ølet solgt i over 50 land.
Termoperiodisme
DROP
Mange plantearter reagerer på en kort periode med kaldere temperaturer enn vanlig. Behandling med kort kuldeperiode, for eksempel 2 timer med temperaturfall fra 24 til 8 °C, kalles DROP. Planten reagerer på behandlingen ved at internodiene (naturlig inndeling av stilken) blir kortere. Spesielt sent i mørkeperioden (natt) er dette en effektiv måte å regulere vekst på.
Kronenbourg
Kronenbourg var eid av Danone inntil 2000, da bryggeriet ble solgt til Scottish & Newcastle. I forbindelse med den delvise overtagelsen av Scottish & Newcastle ble Carlsberg i 2008 eier av Kronenbourg.
Termoperiodisme
DIF
DIF betegner forskjell i dag og natt-temperatur. Positiv DIF er ved høy dagtemperatur og lav natt-temperatur, nøytral DIF er lik temperatur ved dag og natt, negativ DIF er lav dagtemperatur og høy natt-temperatur. Også DIF virker inn på mange planters lengde. Negativ DIF fører til kortere planter.
Jeg er jøde (bok)
Jeg er jøde – en norsk jøde om jødene i Norge og om folket uten landegrenser, er en bok av lege David Abrahamsen skrevet i 1935.
Boken ble skrevet i etterkant av Hitlers maktovertakelse og kom ut samme år som Nürnberglovene.
Abrahamsen hadde ikke-jødiske nordmenn som målgruppe for boken, og skrev den for å imøtegå fordommer og gi kunnskap om jødisk historie, tenkemåte og dagligliv.
Boken kom i ny utgave i 1985 da med erfaringene fra andre verdenskrig og jødeforfølgelsene i Norge inkludert.
Robertprisen for årets visuelle effekter
Robertprisen for årets visuelle effekter, tidligere Robertprisen for årets spesialeffekter, er en filmpris som deles ut av Danmarks Film Akademi ved den årlige Robertfesten. Den ble delt ut ved første utdeling i 1984. I flere år i 1980- og 1990-årene ble den ikke delt ut, men siden 1999 har den blitt utdelt årlig.
Per 2023 har Hummer Højmark vunnet prisen ti ganger tett fulgt av Peter Hjorth med ni.
Lancia Flaminia
Lancia Flaminia (1956–1968) er en sportslig familiebil fra italienske Lancia bygd i 12 633 eksemplarer.
Navnet kommer av Via Flaminia, en av de gamle romerske veier hvorfra Lancia navnga noen av sine biler (som Lancia Appia og Lancia Aurelia).
Florida I og II var 4- og 2-dørs prototyper fra 1956 og 1957, tegnet og bygd av Pininfarina på understell fra Lancia Aurelia.
Berlina fra 1957 var 4-dørs sedan familiebil med 5 seter og god bagasjeplass. Den kom med 2.5 liters V6 (3 344 eks.), fra 1962 2.8 liter (599 eks.). Tegnet av Pininfarina, men bygget av Lancia. 335 Presidenziale (1960, 4 eks.) var en kraftig forlenget utgave (3.35 m akselavstand) laget fordi Elisabeth II av Storbritannia kom på besøk.
Coupe lignet Berlina, men var 2-dørs på et forkortet understell, med 2.5 liter (4 151 eks.) og 2.8 liter (1 085 eks.) V6.
GT var en to-seters Grand tourer med brukbar bagasjeplass, levert som coupe og cabriolet (847 eks.) med nytt utseende fra Carrozzeria Touring, som frem til sin konkurs i 1965, bygde disse i aluminium med teknikken superleggera (superlett). GTL fra 1962 (300 eks.) var GT lungo (lang), den hadde baksete og bedre takhøyde.
Sport (1959–62. 344 eks.) var 2-seters, som GT, men med annet utseende tegnet av Ercole Spada hos Zagato som også bygde den; 3C kom med 3 forgassere (3 carburetti). Zagato leverte så Super Sport (1964–67, 187 eks.) med 4 seter (150 eks.) og 2.8 liter V6 på 152 hk.
Lancia Aurelia
Lancia Aurelia (1950–59) er en sportsbil fra italienske Lancia. Navnet kommer av Via Aurelia, en av de romerske veier som Lancia tok modellnavn fra (som Lancia Appia og Lancia Flaminia). Bygget i seks serier, totalt om lag 18 000 eksemplarer. Alle hadde V6 motor og var høyrestyrt frem til serie 4.
B10 (1950–53, 5451 eks.) var en sedan med 1.8 liter V6 og 56 hk. Året efter kom en 2-liter variant med 70 hk (B21, 3780 eks.), 64 hk (B15, 81 eks.) og 90 hk (B22, 1074 eks.). B12 (2400 eks.) hadde 2.3-liter og 87 hk.
B20 (1951–58) var en to-dørs Grand tourer tegnet av Ghia og bygd av Pininfarina med 2-liter på 80 hk (731 eks.) og (med serie III) 2.5-liter V6 på 118 hk (3141 eks.).
B24 spider (1954–55, 240 eks.) var en forkortet B20, fulgt opp med B24 convertible (1956–58, 521 eks.). B50 til B56 var chassis hvorpå der ble varierte biler.
WildFly
WildFly, tidligere kjent som JBoss AS eller Jboss, er en applikasjon som ble lansert av JBoss, og som nå utvikles av Red Hat. WildFly er skrevet i Java og implementerer spesifikasjonen Java Platform, Enterprise Edition (Java EE). Den kjører på mange plattformer.
WildFly er fri og åpen programvare og er lisensiert i henhold til GNU Lesser General Public License 2.1.
Marcialonga 2013
Marcialonga 2013 var den 40. utgaven av Marcialonga. Rennet ble arrangert 27. januar 2013.
Bjarkemål
Bjarkemål (norrønt: Bjarkamál) er et norrønt heltedikt fra omkring år 1000. Ettersom det begynner med at Hjalte vekker kongens hird til kamp, ble kvadet også kalt Húskarlahvǫt («hirdmannseggingen»).
Ifølge Snorres Olav den helliges saga skal Tormod Kolbrunarskald ha fremsagt «det gamle Bjarkemål» før slaget på Stiklestad. Diktet er således gammelt, og antas å ha vært et av foreleggene for Rolf Krakes saga.
Det gjør ikke danene, og Bjarke sover dypt i hallen, mens hans fylgje i en bjørns skikkelse kjemper på hans vegne utenfor. Da Bjarke omsider våkner og griper til våpen, er bjørnen forsvunnet.
Bare noen få strofer av diktet er bevart på islandsk, ellers er det kjent fra Saxos latinske versjon. Diktet handler om Rolf Krakes nederlag i Lejre, og historien fremstilles som en dialog mellom to av Rolf Krakes tolv berserker, Bodvar Bjarke (derav navnet Bjarkemål) og Hjalte. Hos Saxo består diktet av tre deler eller «sanger»: Først Hjaltes tale om hirdmannslivet, så Hjaltes minnetale over heltekongen, og til sist Bjarkes enetale som gjentar hyllesten av livet som kongens hirdmann. Saxo skrev at han hadde oversatt det til latin fra «folkespråket», men han har omarbeidet det helt etter antikke forbilder, og brukt heksametre som i Iliaden, Odysseen og Æneiden.
Saxos versjon, som utgjør 298 heksameter, er utpenslet med lån fra antikken, som andre sang (Nyktomakhien) i Æneiden, der Æneas forteller Dido om grekernes og trojanernes kamp i Troja. Nyktomakhien er av omtrent samme lengde som Bjarkemål og inneholder de samme elementene: Den trojanske hest/svenskenes innsmuglede våpen, danene/trojanerne sover da svenskene/grekerne griper til våpen; og som klimaks: Gudinnen Venus viser Æneas at det er gudene selv: Jupiter, Juno, Minerva og Neptun som ønsker at Troja skal falle, og han bør derfor ta flukten. Tilsvarende viser Rolf Krakes søster Ruth Bjarke krigsguden Odin. Forskjellen er at synet av Odin blir Bjarkes og Hjaltes dødsstund.
Dikterpresten N.F.S. Grundtvig har gitt sin versjon av diktet i salmen «Sol er oppe». Diktet er oversatt til nynorsk av Erik Eggen og utgitt sammen med Rolf Krakes saga.
Verdenscupen i hurtigløp på skøyter – Lagsprint menn
Verdenscupen i hurtigløp på skøyter – Lagsprint menn er en av konkurranse-øvelsene som organiseres av International Skating Union. Den fikk offisiell status i verdenscupen i sesongen 2015/16.
Lagsprint for menn er over 3 runder rundt på en skøytebane med standardmål for 400 meter. Det er tre løpere på hvert lag pluss en reserve. Første løper gir seg etter første runde, neste løper gir seg etter andre runde mens tredje løper går alle tre rundene.
Nadia Akpana Assa
Nadia Akpana Assa (født 22. desember 1995 i Oslo) er en norsk friidrettsutøver som spesialiserer seg innen lengdehopp. Hun er oppvokst på Romsås i Oslo og representerer klubben IL i BUL.
Assa har 3 NM-gull i lengde fra 2014, 2015 og 2016.
Foreldrene kom til Norge fra det vestafrikanske landet Togo. Nadia Assa drev i flere år med turn, men vokste seg for høy og begynte i stedet med friidrett. Hun har også drevet med sprintløp, og har 12,18 på 100 meter og 25,74 på 200 meter.
Sharon Donnelly
Sharon Donnelly (født 29. juli 1967) er en canadisk tidligere triatlet.
Hun representerte landet sitt under Sommer-OL 2000 i Sydney, der hun ble nummer 38.
Seiling under Sentralamerikanske og karibiske leker 1966
Seiling under Sentralamerikanske og karibiske leker 1966. Seiling var en av flere sporter i de tiende sentralamerikanske og karibiske leker som ble arrangert i San Juan på Puerto Rico i perioden 11. til 25. juli 1966. Det var andre gangen som seiling var med i de sentralamerikanske og karibiske leker. Det ble konkurrert i fem klasser, kun for menn. Bahamas ble beste nasjon med tre gullmedaljer foran Trinidad og Tobago med en.
JRuby
JRuby er en implementasjon av programmeringsspråket Ruby som er basert på Javas virtuelle maskin, som for en stor del er skrevet i Java. Disse tjenerløsningene kan sømløst kalle Java API'er fra JRuby og vica versa.
Programmeringsspråket ble introdusert i 2001. Siste versjon er 9.0.0.0 som ble lansert 22. juli 2015.
Dalsfjorden (Volda)
Dalsfjorden er en arm av Voldsfjorden i Volda kommune i Møre og Romsdal. Fjorden er 17 kilometer lang, og går sørover fra innløpet mellom Bjørkvoll og Rysteneset til fjordbotnen ved Åmelfoten og Steinsvika.
Coop Nords kulturpris
Coop Nords kulturpris er en utmerkelse som utdeles årlig. Formålet med prisen å hjelpe frem unge talenter spesielt, og å styrke kulturvirksomheten i lokalsamfunn generelt. Prisen gis til enkeltpersoner eller grupper som har vist spesielle ferdigheter eller gjort spesiell kulturell innsats, og skal bidra til fordypning og videreutvikling. Mottakeren må tilhøre Coop Nords virkeområde, fra Troms eller nordre Nordland. Prisen er et stipend på 50,000 kroner og et diplom. På grunn av de vanskelige arbeidsforholdene for kunstnere under coronaviruspandemien i 2020, ble prisbeløpet utvidet til 75,000 kroner.
Dalsfjorden (Volda)
På vestsida like sør for innløpet ligger bygda Dravlaus. Videre sørover ligger det flere gårder på vestsida av fjorden, som Løvika, Lyngsneset, Aksneset og Innselset. På østsida ligger Dale. Fjordsidene er bratte og stiger opp til 600-800 meter over havet i den indre delen av fjorden. Fv40 går langs fjorden på begge sider.
Arbeidere fra Dalsfjorden har oppført flere av de norske fyrene.
Svea (Lunner)
Svea er et vann i Lunner kommune, beliggende nordøst for vannet Mylla. Utløpet er mot øst til Sveselva.
På vinterstid går det skiløype over vannet. Løypa mot nord går til Svea Sportsstue, et par kilometer fra selve vannet. Løypa mot øst går til tettstedet Grua. Løypa mot sør går til vannene Belteren og Mylla. Skitraseen over Svea er en del av løypenettet som vedlikeholdes av Mylla Løypeforening.
Navnet går også igjen i den lokale idrettsforeningen, Svea Skilag, og i det lokale arrangementet Svearennet.
På sommerstid er det badeplass med stupetårn i nordenden av Svea, der det også er opparbeidet hyttefelt.
Fiskearter: Ørret, abbor og ørekyte
Vannet har en stor ørretbestand som gyter i Sveselva.
Lisa Hörnblad
Lisa Hörnblad (født 6. mars 1996) er en svensk alpinist.
Beck’s
Brauerei Beck & Co., ofte forkortet Beck's, er et bryggeri i Bremen i Tyskland, etablert i 1873.
Lisa Hörnblad
Idrettskarriere
Ved Junior-VM i alpint 2016 i Sotsji i Russland tok hun en sølvmedalje i lagkonkurransen mellom Slovenia og Norge, på lag med Lovisa Grant, Ludwig Cassman og Hannes Grym.
Beck’s
Bryggeriet ble grunnlagt som Kaiserbrauerei Beck & May o.H.G. i 1873 av Lüder Rutenberg, Heinrich Beck og Thomas May. I 1875 trakk May seg ut av virksomheten, som fra da ble kjent som Kaiserbrauerei Beck & Co. Frem til 2002 var Beck's eid av lokale familier, som solgte bryggeriet til Interbrew for 1,8 milliarder euro.
Lisa Hörnblad
Idrettskarriere
Hun representerte Sverige under VM i alpint 2017 i St. Moritz, der hun ble nummer 19 i superkombinasjonen, og kjørte ut i super-G.
Beck’s
Beck's er det mestselgende tyske ølmerket på verdensbasis, og blir distribuert til nærmere 90 land. De største utenlandske markedene er Storbritannia, USA, Italia, Australia, Ukraina, Romania og Russland, mens bryggeriet er det fjerde største i Tyskland.
Det mest solgte ølmerket, et lagerøl som bærer samme navn som bryggeriet, ble i mange år produsert med lisens i Namibia, som frem til den første verdenskrig var en tysk koloni. Ølet blir produsert med lisens i Bulgaria, Australia, Ukraina, Serbia, Montenegro, Kina, Nigeria, Ungarn, Romania, Kroatia, Tyrkia, Slovenia og Bosnia-Hercegovina.
Finland under VM i svømmesport 1978
Finland deltok i VM i svømmesport 1978 i Vest-Berlin mellom 20. og 28. august 1978 og tok ingen medaljer.
Nuri Şahin
Nuri Şahin (født 5. september 1988) er en tysk-født tyrkisk tidligere fotballspiller som er hovedtrener for Antalyaspor.
Han signerte for den spanske hovedstadsklubben 9. mai 2011 etter at Borussia Dortmund og ble enig om en seksårskontrakt med en verdi på ca. 10 millioner euro. Şahin ble kåret til årets spiller i Bundesliga for 2010/2011-sesongen. 25. august 2012 ble han lånt ut på sesonglangt lån fra Real Madrid til den engelske klubben Liverpool FC.
Borussia Dortmund
Den 6. august 2005, i en alder av 16 år og 334 dager, satt Şahin rekorden som den yngste spilleren i Bundesliga noensinne. 21. november 2020 tok Youssoufa Moukoko over rekorden som yngste i Bundesligaen.
Den 25. november samme år, satte Şahin rekorden som yngste spiller som til da har scoret i Bundesliga, da han skåret mot Nürnberg. 6. juni 2020 tok Florian Wirtz over rekorden som yngste målscorer i Bundesligaen.
Den 5. juli 2007 gikk Şahin på utlån til Feyenoord i Eredivisie på en ettårsavtale, der han traff igjen Bert van Marwijk, sin tidligere trener fra Borussia Dortmund.
Şahin returnerte til Dortmund, der han spilte en viktig rolle i 2009–10-sesongen, startet i 33 av 34 kamper for laget. Han avsluttet sesongen med fire mål og åtte målgivende.
Şahin vant Bundesliga tittelen med Dortmund i 2010–11-sesongen. Etter en sterk sesong, der han skåret syv mål og hadde åtte målgivende, ble Şahin kåret til beste spiller i Bundesliga for 2011.
Real Madrid
Den 9. mai 2011, etter uker med spekulasjoner, ble det annonsert at Şahin kom til å forlate klubben til fordel for Real Madrid. Overgangsummen var på rundt 10 millioner euro, i tillegg til en utkjøpsklausul. Şahin har uttalt at hovedgrunnen til at han valgte Real Madrid, var på grunn av José Mourinho og at han gjerne ville spille for en storklubb. Han signerte en seksårskontrakt med «Los Blancos».
Han fikk sin debut i La Liga i en 7-1 seier over Osasuna på Santiago Bernabéu stadion den 6. november 2011 da han var på sidelinjen på grunn av skader siden august samme år. Den 20. desember 2011 skåret han sitt første mål for klubben, da de slo SD Ponferradina 5–1 i Copa del Rey. Den 27. mars 2012, startet han kampen mot APOEL i Kvartfinalen i Mesterligaen 2011/2012, der han opptreden ble rost etterpå av Mourinho og ulike media. Real vant kampen 3-0.
Liverpool (lån)
Den 25. august 2012, gikk Real Madrid med på å låne ut Şahin til Liverpool på et sesong langt lån, der han fikk trøye nr 4. Den 2. september 2012, debuterte han for «the Reds» i 2-0 tapet hjemme mot Arsenal i Premier League, da han spilte 65 minutter før han ble byttet med Shelvey. 26. september skåret han sitt først og andre mål for klubben i 3. rundekampen av ligacupen mot West Bromwich Albion som endte med 2–1 seier. Han skåret sitt første mål i Premier League tre dager senere i en 5–2 seier over Norwich City.
I begynnelsen av januar 2013 dukket det opp rykter om Şahins tid i Liverpool nærmet seg slutten, og at klubben ønsket å avslutte låneavtalen. Şahin endte oppholdet i Liverpool med totalt 12 kamper, derav 7 i Premier League.
Borussia Dortmund (lån)
Den 11. januar 2013 signerte Dortmund Şahin på en 18 måenders låneavtale fra La Liga-klubben, og Şahins opphold på Merseyside var dermed avsluttet. Ifølge tyske kilder gikk Şahin ned 2 millioner euro per sesong i lønn for å skrive under for Bundesligaklubben. Şahin selv uttalte at «Jeg er henrykt over å være hjemme igjen».
Borussia Dortmund
Den 10. april 2014 aktiverte Borussia Dortmund en klausul i kontrakten som gjorde at han fikk en permanent overgang til klubben.
Landslagsspill
Şahin har representert Tyrkia på U16, U17, U19 og U21 landslagene. Şahin vant bronseballen i U17 VM i Peru i 2005 etter et vellykket arrangement hvor Tyrkia kom på 4.-plass. Şahin tok også rekorden som tidenes yngste spiller som har scoret for det tyrkiske landslaget, ironisk nok skåret han dette målet mot nettopp Tyskland.
Han ble tatt ut i s EM-tropp til EM i Frankrike 2016.
Personlig liv
Nuri er gift med Tuğba Şahin. I september 2011, fikk paret en sønn, Ömer, mens de bodde i Madrid.
Şahin kan fem ulike språk: tyrkisk, tysk, engelsk, hollandsk og spansk.
Meritter
Feyenoord
Borussia Dortmund
Personlige utmerkelser
A. Le Coq
A. Le Coq er et bryggeri i Tartu i Estland, etablert i 1807.
A. Le Coq Arena i Tallinn er oppkalt etter bryggeriet, som fungerer som sponsor.
Rygge sivile lufthavn
Rygge sivile lufthavns vedtektsfestede formål er utredning, utbygging og drift av sivil lufthavn samt enhver forretningsvirksomhet knyttet til dette, herunder erverv og drift av fast eiendom. Selskapet har som mål å drive en lønnsom lufthavn til beste for regionens befolkning og næringsliv, med fokus på miljø og sikkerhet. Videre satses det på at Moss lufthavn, Rygge skal bli en av de mest effektive regionale lufthavner i Europa med hensyn til fly- og passasjerstrømmer og tilrettelagt tilbringersystem.
I april 2017 overtok Jotunfjell Partners med adm. dir. Hans Kristian Hov-Melbye og styreleder Kristoffer Olsen i spissen alle aksjer i RSL. Allerede til neste vår/sommer 2021 satses det på gjenåpning av flyplassdriften som skal gå under navnet Oslo Rygge Low Cost Airport, den eneste dedikerte flyplassen i Norge for lavpris drift.
Vicente Manansala
Vicente Silva Manansala (født 22. januar 1910 i Macabebe i Pampanga på Filippinene, død 22. august 1981 i Manila) var en kubistisk maler og illustratør.
Biografi
Fra 1926 til 1930 studerte han ved U.P. School of Fine Arts. I 1949 mottok Manansala et seksmåneders stipend fra UNESCO for å studere ved École de Beaux-Arts i Banff og Montréal i Canada. I 1950 mottok han et nimåneders studiiestipend for École de Beaux-Arts i Paris av den franske regjering.
Manansalas bilder ble beskrevet som mesterverker som bragte barrio- og bykultur sammen. Hans «Madonna of the Slums» er et portrett av mor og barn fra landsbygda som ble shantytownbeboere straks de kom til byen. I «Jeepneys» kombinerte Manansala elementer fra provinsens folkelige kultur med byens trengsel.
Vicente Manansala ble nasjonalkunstner innen bildende kunst på Filippinene. Han utøvde sterk innflytelse over andre filippinske nyrealister som Malang, Angelito Antonio, Norma Belleza og Baldemor.
Blant steder med samlinger med Vicente Manansalas kunst kan nevnes Honolulu Academy of Arts, Lopez Memorial Museum (Manila), The Philippine Center (New York City) og Singapore Art Museum.
Maria Morales
Maria Morales (født 21. juli 1966) er en colombiansk tidligere triatlet.
Hun representerte landet sitt under Sommer-OL 2000 i Sydney, der hun ble nummer 37.
Frank Hardy
Francis Joseph Hardy (født 1917 i Southern Cross, død 1994 i Melbourne) var en australsk journalist og forfatter.
Hans mest kjent roman er Power without glory (1950), det er en kritisk, halvt fiktiv skildring av den australske millionæren John Wren, og beskrives som «en studie i pengemakt og korrupsjon.» Flere deler av forfatterskapet er venstreaktivistisk. Hardys to skuespill Who was Henry Larsen? (1984) og Faces in the Street (1988) handler om Henry Lawson.
Hardy var medlem av det australske kommunistpartiet fra 1939. Det ble laget en dokumentarfilm om Hardy i 1993. Hans etterlatte papirer befinner seg i det austalske nasjonalbiblioteket.
Gjengelim
Gjengelim eller gjengelås er en tyntflytende énkomponent-lim brukt på gjenger til skruer og mutre for å hindre at de løsner, samt hindre lekkasje og motvirke korrosjon.
Gjengelim kan være permanent eller midlertidig. Sistnevnte må av og til fjernes ved hjelp av varme (for eksempel blåselampe eller varmepistol). Flasken er ofte fargekodet for å angi styrken, og med en tekstbeskrivelse om den enkelt kan fjernes eller om det kreves varme.
Historie
I 1953 utviklet den amerikanske professoren Vernon K. Krieble en gjengelim og grunnla merkevaren Loctite under selskapet American Sealants. En tidlig formulering ble patentert i 1960.
Egenskaper
De fleste formuleringene for gjengelim er basert på metakrylat og herder anaerobisk (uten luft). Væsken polymeriseres mot substratet (metallet) grunnet elektrokjemisk aktivitet. Væsken er tiksotropisk, og viser en tidsavhengig nedgang i viskositet under skjærspenning. Dette gjør at limen flyter godt over tid, men også motstår kortvarige skjærkrefter som i støt og vibrasjoner.
Gjengelim selges vanligvis i små flasker med volum fra 5 ml (cirka en teskje) til 250 ml. Gjengelim selges i form av limstift og teip, lik teflon tape.
Påføring og stell
Noen typer gjengelim må påføres før skruen (eller mutteren) monteres, mens andre kan påføres i ettertid mens gjengen er montert.
Ettersom det kreves elektrokjemisk aktivitet med metallet for at gjengelimen skal polymeriseres er det viktig at overflatene er rent metall for å oppnå full bindingsstyrke. Ettersom den elektrokjemiske aktiviteten er en av to utløsere av polymeriseringen til gjengelimen er det viktig å unngå å forurense beholderen med gjengelås som har vært i kontakt med metall. Ellers kan gjengelimen i beholderen størkne.
Mindre elektrokjemisk aktive metaller (som for eksempel oksidert aluminium) kan trenge et ekstra steg med grunning for å oppnå full bindingsstyrke i forbindelsen.
Alternativer
Låseskiver, låsemuttere, kontramutter eller låsetråd kan enten brukes som et alternativ eller sammen med gjengelim for å hindre gjenger fra å løsne.
Bolstadfjorden
Bolstadfjorden er en 12 km lang fjordarm av Veafjorden, og en fortsettelse av Vikafjorden i Vaksdal og Voss kommuner i Vestland. Vikafjorden har innløp ved Stamnes og etter 4,5 km møter den Bolstadstraumen ved Straume, der Bolstadfjorden begynner. Fjellsiden langs fjorden er bratte. Fjorden er 160 meter på det dypeste. Bolstadfjorden er forbundet med Osterfjorden/Veafjorden over en terskel bare 1,5 meter under overflaten gjennom sund å mindre enn 100 meter bredde og med en svært sterk tidevannsstrøm. Fjorden mottar ferskvann fra Vossos nedbørsfelt på 1500 km2, ferskvann/brakkvann på overflaten hindrer sirkulasjon av det tyngre saltvannet under slik at fjordbunnen har lag av organiske sedimenter og saltvannet er oksygenfattig. Forurensinger og annet materialet fraktet av elvene har samlet seg opp og gitt dårlig vannkvalitet. Målinger i april og august 2006 viste at under 50 meters dybde var vannet nesten oksygenfritt. I april var brakkvannslaget omtrent 5 meter tykt, mens det i august var 20 meter tykt. Fjorden har et areal på 7,1 km2. Midt i fjorden er det en terskel på 35 meters ved Trollkona og denne deler fjorden i to basseng der det ytterste er størst med 4,6 km2. Det innerste bassenget er litt grunnere med 120 meter. Vannføringen i Vosso er normalt størst i mai og juni. Bolstadfjordens utløp til Veafjorden går gjennom to sund som er under 100 meter bred
Bolstadfjorden går først sørøstover og ved Dalseid snur den nordøstover. Herfra og inn til Bolstadøyri i botn av fjorden går Europavei 16 mellom Bergen og Voss langs sørsida av fjorden. Ved Trollkona må fjorden gjøre en stor sving nordover og deretter sørover, før den fortsetter nordøstover igjen og inn til Bolstadøyri. Her munner Bolstadelva ut i fjorden, som kommer fra Evangervatnet, en del av Vossevassdraget. Ved Bolstadøyri er det store israndavsetninger. Rett etter istiden gikk sjøen 63 meter høyere og fjordene gikk tilsvarende lenger inn i landet.
Bunnen av Bolstafjorden er så langt inn i landet som fjordsystemet i Vestland strekker seg, om man ser bort fra Hardangerfjorden. Herfra og korteste vei ut til kysten via Veafjorden, Osterfjorden, Radfjorden og Hjeltefjorden til Fedje er det 93 kilometer.
Laks og sjøørret vandrer gjennom Bolstadfjorden til Vosso og Vangsvatnet. Det øverste vannlaget i fjorden er tilnærmet ferskvann slik at også ferskvannsørret trives. Det forekommer at torsk fra det ytre fjordene passerer terskelen og går inn i Bolstadfjorden. Fisket i fjorden har stort sett foregått med settegarn og til dels med «sitjenot» (laksevarp). Fiskeretten har stort vært knyttet til gårdsbrukene. Hvert bruk hadde sin faste fiskeplass og alle bruk hadde fiskeplasser i ytre deler av fjorden. På grunn av sterk tilbakegang for Vosso-laksen har det siden 1980-tallet vært innskrenkninger i fisket.
De rike vidstrakte bygdene i Voss ligger i innlandet og har historisk tre adkomster til sjøen: Gudvangen ved Sognefjorden, Granvin ved Hardangerfjorden og langs Vosso til Bolstadfjorden. Ruten om Bolstadfjorden var den kortest til Bergen og folk på bytur samlet seg på Bolstadøyri. Ivar Aasen forteller om reisen til Voss 20. mars 1844 da det var sterk is på Bolstadfjorden med «herlig» føre. I 1854 ble vesle dampbåten «Bjørgvin» satt i rutetrafikk til Bolstadøyri. I 1866 ble «Frithjof» på 44 fot satt i trafikk og den stakk ikke dypere enn at den kunne gå inn Bolstadstraumen til Bolstadfjorden. Straumen er så grunn at det ellers bare var småbåter som kom seg inn i fjorden. Da større dampbåter begynte å traffikere fjordene gikk folk av og varer ble losset i Dalevågen, deretter gikk trafikken gjennom Dale og med småbåter fra Dalseid. På 1860 ble Bolstadstraumen fordypet slik at litt større båter kunne ta seg inn i fjorden. William Cecil Slingsby reiste til Bolstad i 1872 og beskrev båtreisen på den trange fjorden som trollsk. Han anslo at fjorden var 50 meter på det smaleste. I 1915 ble båttrafikken innstilt på grunn av konkurranse fra jernbanen. Trolig har fjorden blitt brukt til fløting av tømmer særlig før kongen påla innskrenkinger i hogsten på 1600-tallet. I middelalderen påla Gulatingsloven bygdene i Voss å stille 7 langskip med utrustning til krigsinnsats. Postveien mellom Bergen og Christiania fikk fra 1647 over land mellom Bolstadfjorden og Gudvangen. E16, hovedveien Bergen-Voss, går langs sørsiden av fjorden mellom Bolstadøyri og Dalseid. Tettstedet Dale ligger i dalføret like sør for Dalseid. Bergensbanen går i den 8 km lange Trollkona tunnel i berget på fjordens sørside. Vossebanen gikk opprinnelig langs fjordens sørside gjennom flere kortere tunneler. Bergensbanen ble med Trollkona tunnel i 1987 flyttet langt inn i berget og en del gamle jernbanetunneler ble utvidet til veitunneler da hovedveien Bergen-Voss ble lagt langs Bolstadfjorden i 1992.
Daewon C.I.
Daewon C.I. (koreansk: 대원씨아이) er et datterselskap til Daewon Media som ble grunnlagt i 1991. Det er et sørkoreansk forlag som gir ut manhwa og manga. Det står for mer enn halvparten av tegneserieutgivelser i Sør-Korea.
Jan Betker
Janice «Jan» Betker (født 19. juli 1960 i Regina), canadisk curlingspiller som deltok i de olympiske leker 1998 i Nagano.
Betker ble olympisk mester i curling under vinter-OL 1998 i Nagano. Hun var med på det canadiske laget som vant curlingturneringen for damer foran Danmark og Sverige. De vant semifinalen over Storbritannia med 6-5 og finalen mot Danmark med 7-5. De andre på laget var Sandra Schmirler, Joan McCusker, Marcia Gudereit og Atina Johnston.
Hun ble verdensmester i curling 1993 i Genève, 1994 i Oberstdorf og 1997 i Bern.
OL-medaljer
1998|Canada]]
Bjørn-Petter Tøsse
Bjørn-Petter Tøsse (født 1994) er en norsk musiker og komponist fra Hustadvika i Møre og Romsdal. Tøsse har en utøvende mastergrad fra Norges musikkhøgskole og har tidligere samarbeidet med musikere som Petar Ralchev, Karl Seglem, Jarle Vespestad, Finn Guttormsen, Jørgen Skjulstad, Toncho Minkov, Sudeshna Bhattacharya, Gianni Gagliardi m.f.
Liste over norske bord- og brettspill
Liste over norske bord- og brettspill er en liste over brettspill utgitt på forlag som driver virksomhet i Norge.
Listen er ikke komplett.
Forklaringer og rettningslinjer
Norske spillforlag og nummereringsforkortelser: - N.W. Damm & Søn (DAMM) - Saga Kunstforlag (SK) - Norske Legio (NL) - Mittet & Co. (MC) - Reidar Ødegaard (Ellø) (RØ) - Eberhard B. Oppi Kunstforlag (EK) - Åsmund S. Lærdal (ÅL) - Litor (etterhvert fusjonert med Damm) (LI) - Litografisk Kompani (LK) - Norsk Sjakkservice (NS) - Informa Forlag (IF) - Emil Moestue AS (EM)
Transformatorstasjon
Transformatorstasjon er et anlegg som transformerer spenning fra ett nivå til et annet. Et typisk anlegg består av kabler, strømtransformator, spenningstransformator, effektbrytere, samleskinner, lynavleder og kontrollrom.
Det vigesimale tallsystemet
Det vigesimale tallsystemet er et tallsystem med grunntallet 20. Det mest anvendte tallsystemet i den vestlige verden idag er titallsystemet. Spor av et vigesimalt tallsystem finnes likevel i flere europeiske språk, deriblant fransk, dansk og keltiske språk. Det vigesimale tallsystemet har også vært brukt av ainoer, eskimoer og av flere folkeslag i Mesoamerika i førkolumbisk tid.
Et snes er 20, en skokk (60) er tre snes, en øll (80) er fire snes, 100 er fem snes, og storhundre (120) er seks snes. På dansk benyttes til en viss grad grunntallet 20 for tall mellom 50 og 99. Eksempler er det danske ordet tres (3 × 20 eller 60) og halvtreds (2½ × 20 = 50). På fransk anvendes det på tall mellom 60 og 99. Soixante-treize («sekstitretten») betyr f.eks. 73, mens quatre-vingts («fire tjuer») betyr 80.
Bodhipathapradīpa
Bodhipathapradīpa (En lampe på veien mot opplysning) er en mahayanabuddhistisk tekst som ble komponert på sanskrit av den indiske læreren Atiśa (982–1054) composed in Sanskrit. Teksten er betraktet som hans mesterverk (magnum opus). Teksten prøver å forene ulike buddhistiske skoler og filosofier, og introduserer tre grader eller nivåer av spirituell aspirasjon: lavere, middelstående og overlegen. Den ble grunnlaget for tradisjonen Lam Rim. Teksten ble oversatt til tibetansk under tittelen Byang chub lam gyi sgron ma.
Hamsund gård
Hamsund gård er et gårdstun som ligger i grenda Hamsund, om lag fem kilometer nordvest for Oppeid, i Hamarøy kommune. På gårdstunet står det et våningshus, som ble oppført av laftet tømmer i første halvdel av 1800-tallet, et ildhus oppført av bindingsverk og en fjøs- og låvebygning oppført i henholdsvis laftet tømmer og av bindingsverk.
Gården var forfatteren Knut Hamsuns hjemsted, da han, som tre år gammel, i 1862 kom dit sammen med foreldrene som ble leilendinger på gården, som var eid av Hamsuns onkel. I 1959 ble gården åpnet som museum. I 1995 ble bygningene midlertidig fredet, mens i juni 2007 fattet riksantikvaren vedtak om fredning etter lov om kulturminner. I perioden mellom 2004 og 2007 ble det brukt mer enn 3,2 millioner kroner på restaurering av Hamsund gård.
Jesper Andreas Arctander
Jesper Andreas Arctander (født 26. januar 1806 i Buksnes, død 16. september 1873 i Kristiania) var en norsk lensmann og stortingsmann.
Arctander ble valgt som 1. vara (suppleant) til Stortinget fra Nordlands amt for perioden 1854–1856. Han ble innkalt og møtte for Johan Augustinussen fra 3. august 1854.
Jesper Andreas Arctander var onkel til stortingsmennene Nils Peter Martin Arctander og Sofus Arctander.
Frank Kolberg
Frank Inge Kolberg (født 18. juli 1937 i Skien, død 19. april 2009 i Tønsberg) var en norsk prost og lokalhistoriker.
Han ble utdannet cand.theol. ved Menighetsfakultetet i 1963 og var deretter prest i Feltprestkorpset i syv år. I 1967 ble han garnisonsprest for Østlandet. En periode var han ambassadeprest ved ambassaden i Stockholm. Etter fem år som residerende kapellan i Bakklandet i Trondheim var han sogneprest i Nes og Flå i 12 år i perioden 1977–1989. Deretter var han i 12 år prost i Mandal.
Frank Kolberg var interessert i lokalhistorie, kirkehistorie og genealogi, og var formann i Hallingdal Historielag i 10 år. Han mottok Nes kommunes kulturpris for lokalhistorisk arbeid i 1985. Han mottok også Olavsstipendiet fra Kirkedepartementet for å drive kirkerettslig forskning.
Svingestikk
Svingestikk er en måte å feste husketau til en gren av et tre eller annen horisontalt bærer. Stikket er "tett, sterk, sikker, og løsnes lett uten last" ifølge Ashley som har det som nummer 1693 i ABOK.
Utforming
Hvis husken skal ha to parallelle tau, knytes begge slik at langpartene henger fra samme side av grenen. Ellers vil det ikke svinge rett frem; Det vil bli roterende bevegelser. Siden tampen i svingestikk drar langparten til midten av grenen vil den gi mindre slike roterende bevegelser mens vanlig dobbelt halvstikk som ruller uforstyrret rundt grenen vil gi mer.
Husker med sine frem og tilbake-bevegelser skader gjerne grenen de henger på. I denne sammenheng er svingestikk bedre enn en øyeknute slik som pålestikk. En måte å være ekstra sikker på å ikke skade treet er å benytte en kambium-beskytter i tillegg til svingestikk. Dette kan være en materiale i mellom som er myk og gripende mot grenen mens den er hard og glatt mot tauet; eksempler er plast, skinn, tekstil, eller filt.
Nummer tolv
Handling
Den unge jusstudenten, Emil Paulsen, møter en ukjent person, som griper inn i hans liv på en litt spesiell måte. Det viser seg at personen også betyr noe for hans mor, hans kjæreste og hans hustru. På de forunderligste vis kan vi mennesker bety noe i hverandres liv.
Sibylle Matter
Sibylle Matter (født 2. september 1973) er en sveitsisk tidligere triatlet.
Hun representerte landet sitt under Sommer-OL 2000 i Sydney, der hun ble nummer 36.